Deg iseggasen n tmanyin tasekla tğğuğeg yella-d usenulfu acku tira teldi tawwurt i tsekla i wakken ad tenarni, iyi-s i tewweḍ yal amdan yal tamnadt, daɣen iyi-s i yessaweḍ umdan yessen idelsan n tmura tiberraniyin. Ma nmuqel yakan ɣer wayen tesɛa tasekla zik ad naf drus maḍi id yeqqimen deg-s, acku tuget n yimyura tewattun ula d iḍrisen ttuɣalen d ayla n tmetti imi ur zrin ara d anwi d bab-nsen, maca ahric i yellan tura yettwahrez s ujerreḍ n tira yemnaɛ si tatut, tira tefka-s afus i tsekla mebla tilisa dɣa nettat tufa iman-is syen fɣent-d atas n tewsatin am tullisin timezgunin ungalen, ungal akken t-id yesbadu Salhi M-A deg usegzawalines : « ur yeɛdil ara netta d tullist . Ungal d aḍris ɣezzifen, mačči am tullist..».1